Nox stellans
Vide etiam paginam discretivam: Nox (discretiva). Nox stellans est pictura olearia in textili facta a Vincentio van Gogh, pictore postimpressionistico Nederlandico. Quae, mense Iunio 1889 picta, prospectum depingit ex artificis orientali conclavis fenestra apud valetudinarium psychiatricum Sancti Regimii Provinciali in Comitatu Provinciae paulo ante solis ortum, vico commenticio addito. Hoc opus in perpetua Musei Artis Modernae collectione Novi Eboraci ex 1941 conservatur, per legatum Lillie P. Bliss acceptum. Tabula, inter maxima pictoris opera saepe censum, est una e tabulis in historia culturae Occidentalis quae latissime agnoscuntur.